Күп тә үтмәне, ауыл егеттәрен йыйып, өмә ойоштороп ташланы уҡытыусыбыҙ. Ҡоймаларҙы алмаштырҙыҡ. Ауылға йәм өҫтәлде. Матур итеп буялған ҡоймаға ҡарап, мәктәбебеҙ менән ғорурланып ҡуйҙыҡ. Тағы ла бер аҙнанан ҡыйыҡты яңырттыҡ. Быныһында бөтә ауыл ҡуҙғалды. Өмәгә һәр кем үҙ өлөшөн индерергә тырышты. Ҡыҙҙар ҙа ситтә ҡалманы. Эзбиз менән стеналарҙы ағарттылар, тәҙрә рамдарын буянылар. Бығаса ярым ташландыҡ хәлдәге мәктәбебеҙ ауылдың йөҙөк ҡашына әйләңде лә ҡуйҙы. Бына ниндәй булып сыҡты уҡытыусыбыҙ.